Vnútorný predpis

**VÝBER SPÔSOBU STRAVOVANIA ZAMESTNANCOV**

# („vnútorný predpis“)

**Číslo: [●]**

**Verzia**: 1.0

**Vytvoril: [●]**

**Schválil: [●]**

**Účinnosť: [●]**

**Záznamy vydaní a revízií**

|  |  |  |  |  |
| --- | --- | --- | --- | --- |
| **Verzia:** | **Účinnosť:** | **Popis zmeny** | **Zmenil:** | **Schválil:** |
|  |  |  |  |  |
|  |  |  |  |  |
|  |  |  |  |  |

**PREAMBULA**

Zamestnávateľ, spoločnosť **[názov spoločnosti]**, sídlo: **[adresa sídla]**, Slovenská republika, IČO: **[●]**, zapísaná v obchodnom registri Okresného súdu **[●]**, oddiel: **[●]**, vložka č.: **[●]** (ďalej len „**zamestnávateľ**“)

prijal v zmysle § 152 ods. 7 Zákonníka práce v znení účinnom k 1. marcu 2021 tento vnútorný predpis:

# Predmet vnútorného predpisu

## Tento vnútorný predpis upravuje v nadväznosti na ust. § 152 ods. 7 Zákonníka práce spôsoby realizácie povinnosti zamestnávateľa zabezpečovať stravovanie alebo poskytovať finančný príspevok na stravovanie na základe výberu zamestnanca a podrobnosti uplatnenia takéhoto výberu zamestnancom.

# Porovnanie stravovacích poukážok a finančného príspevku na stravovanie

## Tak ako je uvedené nižšie v tomto vnútornom predpise, finančný príspevok na stravovanie je vyplácaný zamestnancovi najneskôr v prvý deň kalendárneho mesiaca, na ktorý sa finančný príspevok na stravovanie poskytuje.

## Stravovacie poukážky sú zamestnancom poskytované vždy do prvého dňa v príslušnom kalendárnom mesiaci.

## Stravovacie poukážky, resp. stravovacie karty UpDéjeuner predstavujú pre zamestnancov ich účelové využitie na zabezpečenie pravidelnej a vyváženej stravy.

## Stravovacie poukážky, resp. stravovacie karty UpDéjeuner prospievajú pracovnému kolektívu zamestnancov, nakoľko vďaka ich používaniu si zamestnanci vytvárajú spoločné rutiny s inými zamestnancami, napríklad spoločné obedy v obľúbenej reštaurácii.

## Stravovacie poukážky, resp. finančné prostriedky na stravovacej karte UpDéjeuner nie je možné postihnúť exekúciou.

## Pri výbere príspevku na stravovanie vo forme stravovacej poukážky alebo stravovacej karty UpDéjeuner môžu zamestnanci vďaka Klubu Up ušetriť až 60 € mesačne.

# Poskytovanie stravného

## Zamestnávateľ zabezpečuje stravovanie zamestnancov stravovacej poukážky, resp. stravovacej karty UpDéjeuner.

## Okrem prípadov uvedených v bode 3.3 tohto vnútorného predpisu je zamestnanec oprávnený vybrať si namiesto stravovania v zmysle bodu 3.1 tohto vnútorného predpisu poberanie finančného príspevku na stravovanie. Až do účinnosti tohto výberu bude zamestnávateľ zabezpečovať zamestnancovi stravovanie spôsobom podľa bodu 3.1 tohto vnútorného predpisu.

## Odchýlne od bodu 3.1 a bodu 3.2 tohto vnútorného predpisu poskytne zamestnávateľ zamestnancovi finančný príspevok na stravovanie vždy v prípadoch uvedených v ust. § 152 ods. 6 Zákonníka práce.

## Finančný príspevok na stravovanie sa poskytuje v rovnakej výške ako je suma, ktorou zamestnávateľ prispieva na stravovanie iným zamestnancom v zmysle § 152 ods. 3 Zákonníka práce.

# Výber spôsobu poskytovania stravného

## Zamestnanec je oprávnený uplatniť si výber v zmysle bodu 3.2 tohto vnútorného predpisu, resp. tento výber zmeniť, v období od 1. októbra do 31. októbra kalendárneho roka, ktorý bezprostredne predchádza kalendárnemu roku, na ktorý sa výber zamestnanca viaže, pričom výber je účinný vždy od 1. januára do 31. decembra nasledujúceho kalendárneho roka.

## Prvým obdobím, v ktorom je zamestnanec oprávnený uskutočniť výber v zmysle bodu 3.2 tohto vnútorného predpisu je obdobie od 1. októbra do 31. októbra 2021, s účinnosťou výberu od 1. januára do 31. decembra 2022.

## Zamestnanec je svojim výberom v zmysle bodu 3.2 tohto vnútorného predpisu viazaný počas doby dvanástich mesiacov odo dňa účinnosti výberu.

## Ustanovenie bodu 4.3 tohto vnútorného predpisu neplatí v prípadoch, ak pracovný pomer zamestnanca netrvá počas celého kalendárneho roka. V takom prípade je zamestnanec viazaný svojím výberom iba pomernú časť kalendárneho roka.

## Zamestnanci, ktorí nastúpia do pracovného pomeru k zamestnávateľovi počas kalendárneho roka alebo sa vrátia do práce po dlhšom časovom období (materská/rodičovská dovolenka, dlhodobá práceneschopnosť a pod.) uskutočnia výber podľa 3.2 tohto vnútorného predpisu v deň nástupu, resp. návratu do práce, najneskôr však do konca kalendárneho mesiaca, v ktorom bol zamestnanec prijatý do pracovného pomeru, resp. sa vrátil do práce. V takomto prípade sú zamestnanci týmto výberom viazaní do posledného dňa kalendárneho roka, v ktorom uskutočnia výber podľa bodu 3.2 tohto vnútorného predpisu.

## Pokiaľ zamestnanec v období od 1. októbra do 31. októbra neurobí výber, resp. zmenu výberu v zmysle bodu 3.2 tohto vnútorného predpisu, bude mu od nasledujúceho kalendárneho roka poskytované zabezpečenie stravovania formou stravovacej poukážky, resp. stravovacej karty UpDéjeuner.

## Zamestnanec môže uplatniť výber v zmysle bodu 3.2 tohto vnútorného predpisu len písomne, pričom v oznámení uvedie svoje meno a priezvisko, bydlisko, dátum narodenia, pracovnú pozíciu a spôsob, ktorým mu má zamestnávateľ zabezpečovať stravovanie. Zamestnanec môže na tento účel využiť formulár, ktorý tvorí prílohu č. 1 tohto vnútorného predpisu.

## Zamestnanec doručí oznámenie v zmysle bodu 4.7 tohto vnútorného predpisu zamestnávateľovi niektorým z nasledovných spôsobov:

### e-mailom na adresu: [doplniť];

### osobne na pracovisku predložením [doplniť meno alebo pozíciu zamestnanca, napr. vedúci, resp. priamo zamestnávateľovi];

### poštou ako doporučenú zásielku na adresu: [doplniť].

## Pre posúdenie včasnosti doručenia oznámenia v zmysle bodu 4.7 tohto vnútorného predpisu je rozhodujúci dátum jeho doručenia zamestnávateľovi niektorým zo spôsobov uvedených v bode 4.8 tohto vnútorného predpisu.

# Podmienky poskytovania a výška stravného/finančného príspevku

## Nárok na zabezpečenie stravovania alebo na poskytnutie finančného príspevku na stravovanie má zamestnanec, ak v rámci pracovnej zmeny vykonáva prácu viac ako štyri (4) hodiny.

## V prípade, kedy zamestnávateľ zabezpečuje zamestnancom stravovanie formou poskytovania stravovacej poukážky, resp. stravovacej karty UpDéjeuner, poskytuje stravovaciu poukážku v nominálnej hodnote [doplniť].

## Z menovitej hodnoty poukážky uvedenej v bode 5.2 tohto článku interného predpisu prispieva zamestnávateľ zamestnancovi sumou [doplniť] % z tejto menovitej hodnoty poukážky.

## Zamestnávateľ poskytuje zamestnancovi stravovacie poukážky na príslušný kalendárny mesiac vopred, a to vždy do prvého dňa v príslušnom kalendárnom mesiaci.

## Suma finančného príspevku na stravovanie je suma, ktorou zamestnávateľ prispieva na stravovanie zamestnancov formou stravovacej poukážky iným zamestnancom, najmenej však vo výške 55 % minimálnej hodnoty stravovacej poukážky podľa ustanovenia § 152 ods. 4 Zákonníka práce.

## Finančný príspevok zamestnávateľa na stravovanie zamestnancov bude zamestnancom vyplácaný na bankový účet zamestnancov, ktorý zamestnanci uviedli ako bankový účet na vyplácanie mzdy, a to najneskôr v prvý deň kalendárneho mesiaca, na ktorý sa finančný príspevok na stravovanie poskytuje. V prípade, ak prvý kalendárny deň v mesiaci pripadne na sobotu, nedeľu alebo sviatok, finančný príspevok na stravovanie bude zamestnancom vyplatený v najbližší nasledujúci pracovný deň.

# Účinnosť

## Tento vnútorný predpis nadobúda účinnosť **[dátum]**.

**[Miesto]**, **[dátum]**

**[názov spoločnosti]**

[meno a priezvisko], [funkcia]

**Príloha č. 1:** Vzor formulára oznámenia: výber spôsobu poskytovania stravného

**OZNÁMENIE**

**výberu spôsobu poskytovania stravovania**

v zmysle § 152 ods. 7 Zákonníka práce

a bodu 4.7 vnútorného predpisu zamestnávateľa č. [●]

|  |  |
| --- | --- |
| **ZAMESTNANEC** | |
| **Meno a priezvisko:** |  |
| **Adresa bydliska:** |  |
| **Dátum narodenia:** |  |
| **Pracovná pozície:** |  |

týmto oznamuje zamestnávateľovi, spoločnosti **[názov spoločnosti]**, sídlo: **[sídlo spoločnosti]**, Slovenská republika, IČO: **[IČO]**, že si uplatňuje nasledovný výber spôsobu poskytovania stravného:

* zamestnanec žiada, aby mu zamestnávateľ zabezpečoval stravovanie prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, a to formou stravovacej poukážky UpDéjeuner \*
* zamestnanec žiada, aby mu zamestnávateľ zabezpečoval stravovanie prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, a to formou stravovacej karty UpDéjeuner\*
* zamestnanec žiada, aby mu zamestnávateľ poskytol finančný príspevok na stravovanie \*

Zamestnanec berie na vedomie a súhlasí s nasledovným:

* toto oznámenie nebude voči zamestnávateľovi účinné pokiaľ bude zamestnávateľovi doručené mimo obdobia od 1. októbra do 31. októbra kalendárneho roka, ktorý bezprostredne predchádza kalendárnemu roku, na ktorý sa výber zamestnanca viaže[[1]](#footnote-2)
* tento výber je účinný od 1. januára kalendárneho roka, ktorý nasleduje po kalendárnom roku, v ktorom zamestnanec uskutočnil svoj výber[[2]](#footnote-3)
* zamestnanec je týmto výberom viazaný počas doby dvanástich mesiacov odo dňa účinnosti výberu, najdlhšie však do konca obdobia (kalendárneho roka) určeného zamestnávateľom a vyplývajúceho z vnútorného predpisu týkajúceho sa výberu zamestnanca medzi stravovacou poukážkou a finančným príspevkom na stravovanie.

Zamestnanec svojím podpisom potvrdzuje, že bol oboznámený s obsahom vnútorného predpisu zamestnávateľa týkajúcim sa výberu medzi stravovacou poukážkou a finančným príspevkom na stravovanie.

|  |  |
| --- | --- |
| Dátum a miesto podpisu: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Podpis zamestnanca: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_  
\* svoj výber indikujte zaškrtnutím štvorčeka pri preferovanej možnosti

1. neplatí pre zamestnancov, ktorí nastupujú do pracovného pomeru v priebehu kalendárneho roka alebo pre zamestnancov, ktorí sa vracajú do práce po dlhšej dobe a nerealizovali v danom kalendárnom roku výber [↑](#footnote-ref-2)
2. neplatí pre zamestnancov, ktorí nastupujú do pracovného pomeru v priebehu kalendárneho roka alebo pre zamestnancov, ktorí sa vracajú do práce po dlhšej dobe a nerealizovali v danom kalendárnom roku výber [↑](#footnote-ref-3)